

**РЕПУБЛИКА СРПСКА**

**ОПШТИНА ВИШЕГРАД**

**НАЧЕЛНИК ОПШТИНЕ**

Андрићград б.б., тел: 058/630 892, факс: 058/620 602, е-mail: nacelnik@opstinavisegrad.com

Број: 04-322-2/20

Датум: 01.04.2022. године

У склопу пројекта Развојног програма Уједињених нација /UNDP/ „**Јачање улоге Мјесних заједница у Босни и Херцеговини**“-фаза II, Општина Вишеград у сарадњи са Развојним програмом Уједињених нација објављује:

**Д И Р Е К Т Н И П О З И В**

за достављање пројектних приједлога намијењен партнерским мјесним заједницама које учествују у II фази пројекта „Јачање улоге Мјесних заједница у Босни и Херцеговини“ са подручја Општине Вишеград (МЗ Црнча, МЗ Вишеград II, МЗ Међеђа, МЗ Душче и МЗ Прелово).

Директни позив биће отворен **до 25.04.2022. године.**

Максимална вриједност достављених пројеката може износити **30.800 КМ** без ПДВ-а (укључујући средства Развојног програма Уједињених нација МЗ пројекта и Општине Вишеград у складу са договореним процентом суфинансирања). Вриједност пројекта може бити и већа од назначеног износа уколико Мјесне заједнице имају обезбијеђена средства из других извора.

Минимална вриједност достављених пројеката може износити **26.000 КМ** без ПДВ-а (укључујући средства Развојног програма Уједињених нација МЗ пројекта и Општине Вишеград у складу са договореним процентом суфинансирања).

Дужина трајања пројекта је максимално **6** (шест) **мјесец**и од дана потписивања **Писма споразума /LоА/** за имплементацију пројекта.

Пристигли пројектни приједлози ће бити подвргнути комисијској евалуацији од стране **2 (два) представника** Општине Вишеград и **1 (једног) представника** Развојног програма Уједињених нација МЗ пројекта. Комисију ће именовати начелник Општине Вишеград.

У току трајања Директног позива представници **Савјета партнерских МЗ** ће имати могућност да користе менторску подршку тренера који је одржао обуку. Менторска подршка подразумијева да Савјети МЗ припреме нацрт апликације, тренер прегледа и упути сугестије за унапријеђење.

Све информације и електронска верзија цијелог пакета пријавне документације може се наћи на сљедећој интернет адреси: [www.opstinavisegrad.com](http://www.opstinavisegrad.com) .

Обрадила: Јелена Савовић-Тодоровић

НАЧЕЛНИК ОПШТИНЕ

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Младен Ђуревић

Доставити:

* Огласна табла Општине Вишеград
* Интернет страница Општине Вишеград
* Пертнерске МЗ (5x);
* а/а.